  Туспуктэм: Руслан Нуриахметов Майя Бывальцева 23-тӥ куартолэзе Удмуртиын коронавируслы 873 эскеронъёс ортчытӥзы, 19 муртлэсь висёнэз шараязы, соос пӧлын 14 аресозь куинь пиналъёс но 65 арессэс ортчем сизьым арлыдоос. 16 адями эмъюртъёсы шедиз. Со сярысь элькунысь тазалыкез утёнъя министерстволэн пресс-службаез ивортӥз.  Та дыре доразы эмъяськись 2 сюрс 655 адямиез эмчиос чакласа возё.  Эмъяськонниын кыллись 104 висисьёслэн тазалыксы шоро-куспо лыдъяське, 19 муртлэн – секыт, куатез со пӧлысь тыосты шокатӥсь аппарат борды итэмын.  24 адями висёнэз вормиз. Кык мурт кулӥз. Воргоронлы 71 арес вал, кышномуртлы – 84 арес. 23-тӥ куартолэзьлы Удмуртиын коронавирусэн черлан 166 сюрс 733 учыр лабораториосын зэматэмын. 162 сюрс 272 мурт йӧназ, 4 сюрс 36 адями улонысь кошкиз.  697 сюрс 756 мурт вакцинациез ортчиз, со пӧлысь 557 сюрс 594 адями кыкетӥ компонентсэ но басьтӥз. 155 сюрс 14 адями ревакцинациез ортчиз. Тодэ вайытом, нунал азьвыл Удмуртиын коронавируслы 1 сюрс 649 эскеронъёс ортчытӥзы вал, 21 муртлэсь висёнэз шараязы, 12 адями эмъюртъёсы шедиз.  Тегъёс: коронавирус Тазалык висён Ижкар Удмуртия  